# О б щ и н а К а й н а р д ж а

**K A Y N A R D Z H A M U N I C I P A L I T Y**

## 🖂 ул.”Димитър Дончев” 2 🕿 08679 / 8318, факс 08679 / 8461

**7550 с.Кайнарджа, обл. Силистра e-mail: kain\_s@abv.bg**



**ДО**

**ОБЩИНСКИ СЪВЕТ**

**КАЙНАРДЖА**

# ДОКЛАДНА ЗАПИСКА

# от Любен Жеков Сивев - Кмет на община Кайнарджа

**Относно:** Покана за Партньорство на община Кайнарджа с Агенцията за социално подпомагане град София по операция „Повишаване на капацитета на служителите на агенция за социално подпомагане във връзка с модернизиране на системи за социална закрила“ – Компонент 1 за надграждане на дейностите по управление и предоставяне на „приемна грижа“ на областно и национално ниво по Програма „Развитие на човешките ресурси“ 2021-2027

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С писмо № 08-00-15857/24.11.2023 година Агенцията за социално подпомагане град София ни уведомява за предстоящите промени за надграждане на дейностите по управление и предоставяне на „приемна грижа“ на областно и национално ниво по Оперативна програма „Развитие на човешките ресурси „ 2021-2027 година. В горецитираното писмо АСП ни уведомява, че управленската отговорност за реализиране на проекта чрез планиране, организиране, контролиране, и отчитане пред конкретния бенефициент ще има всяка община/партньор.

От изключителна важност, както за децата, настанени в приемни семейства, така и за цялото общество да не допуснем прекъсване на дейността.

Община Кайнарджа е партньор по проект „Приеми ме 2015“ от 01.01.2016 година. В община Кайнарджа към настоящият момент има действащи 2 приемни майки в които са настанени 4 деца лишени от родителска грижа.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

В тази връзка предлагам на Общински съвет-Кайнарджа да вземе следното

**Р Е Ш Е Н И Е:**

На основание чл.21 ал.1 т.23 и ал.2 от ЗМСМА, във връзка с чл.17, ал.1, т.7 от същия закон и чл.25, ал.1 и ал.2 от Закона за социалните услуги, Общински съвет-Кайнарджа

1.Одобрява партньорството по операция „Повишаване на капацитета на служителите на агенция за социално подпомагане във връзка с модернизиране на системи за социална закрила“ – Компонент 1 от 01.01.2024 година.

2.Делигира право на Кмета на общината да подпише Споразумение за партньорство с Агенцията за социално подпомагане по проекта и Споразумение за средствата, предоставяни от републиканския бюджет.

**ЛЮБЕН СИВЕВ**

Кмет на община Кайнарджа